jkorsvik/nowiki_second_scrape_merged huggingface dataset:
Húsar

Húsar (IPA: [ˈhʉusaɹ], dansk: Husum) er en bygd på øya Kalsoy, en av Færøyene. Húsar ligger i Klaksvíkar kommuna, tidligere Húsa kommuna. Bygda Húsar ligger på østkysten av øya, og er første gang nevnt i Hundebrevet fra slutten av 1300-tallet, og er slik den eldste bygda på øya. Dagens steinkirke ble reist i 1920. Tre ganger daglig anløper en liten bilferge som forbinder Húsar med regionssenteret Klaksvík på Borðoy. 1. januar 2009 hadde Húsar 49 innbyggere, mot 38 i 1985.


== Referanser ==


== Eksterne lenker ==
Húsar på faroeislands.dk
Giovanni Giacomo Panciroli

Giovanni Giacomo Panciroli (født 1587 i Roma, død 3. september 1651 i Quirinalpalasset i samme by) var en av Den katolske kirkes kardinaler. Han var kardinalstatssekretær fra 1644 til sin død.


== Liv og virke ==


=== Tidlig karriere ===
Panciroli (navnet er også skrevet Panziroli og Pancirole) var sønn av en skredder fra Roma. Han ble utdannet i Roma, og tok doktorgrad i utroque iure, det vil si både sivil- og kirkerett, i 1605. Han ble advokat ved Den romerske kurie,  og fulgte Den hellige stols nuntius til først Napoli og siden Spania, Giambattista Pamphilij (senere pave Innocent X).
Tilbake i Roma kom han i tjeneste under kardinal Francesco Barberini. Han fikk en rekke verv ved kurien.


=== Biskop ===
I 1641 ble han titulærpatriark av Konstantinopel, og han ble bispeviet i januar 1642 av kardinal Giulio Cesare Sanchetti, som ble assistert som medkonsekrerende av  titularerkebiskop Lelio Falconieri, og av biskop Alessandro Castracani av Nicastro.


=== Kardinal ===
Han ble kreert til kardinalprest av pave Urban VIII ved konsistoriet juli 1643, med Santo Stefano Rotondo som tittelkirke, og deltok i konklavet 1644 som valgte Innocens X.


=== Statssekretær ===
Samme år ble han utnevnt til kardinalstatssekretær, et embede han utøvet i samarbeide med pavens kardinalnepote Camillo Francesco Maria Pamphili frem til januar 1647. Da la Pamphili ned sin kardinalsverdighet for å kunne inngå ekteskap med Olimpia Aldobrandini. Denne fratredenen økte kardinal Pancirolis rolle, slik at han utøvde en myndighet i den romerske kurie som var uvanlig for noen som ikke var i slekt med paven, selv for en statssekretær. Dette var en stilling som den gangen i utgangspunktet var av mindre betydning og lavere rang enn den som den fikk senere. Samtidig hadde han å forholde seg til den betydelige innflytelsen som Donna Olimpia hadde på sin svoger, paven. Denne situasjonen var til tider et problem som reduserte kuriens effektivitet.
Pave Innocens X bad sin statssekretær om en anbefaling vedrørende hvem som skulle erstatte hans sørgelig inkompetente kardinalnepote, Francesco Maidalchini. Pancirolo foreslo sin sekretær, Camillo Astalli, en fjern inngiftet slektning til paven gjennom ekteskapet med Olympia. Selv om han skulle fortsette å nyte pavens ubetingede tillit, utløste dette et raseri mot ham fra Pamphilislekten og dens folk. Stadig kritikk og hans svekkede helse bidro til at han gradvis tapte innflytelse innen kurien.Panciroli døde 3. september 1651 i Roma, og ble gravlagt nær høyalteret i kirken San Silvestro al Quirinale.


== Episkopalgenealogi ==
Hans episkopalgenealogi er:

Kardinal Tolomeo Gallio (1527-1607)
Biskop Cesare Speciano (Speciani) (1539-1607) *1584
Biskop Andrés Pacheco (1550-1606) *1588
Kardinal Agustin Spínola Basadone (1597-1679) *1623
Kardinal Giulio Cesare Sacchetti (1587-1663) *1623
Kardinal Giovanni Giacomo Panciroli (1587-1651) *1642


== Referanser ==


== Eksterne lenker ==
Biografi på The Cardinals of the Holy Roman Church
Kvívík

Kvívík (IPA: [ˈkʰvʊivʊik], dansk: Kvivig) er en bygd på Færøyene. Den ligger på nordvestkysten av Streymoy langs Vestmannasund, som skiller Streymoy fra Vágar. Kvívík er administrasjonssentrum i kommunen med samme navn. Bygda omkranser en liten vik og deles i to av den lille elva Stórá, som springer ut her. Bygda ligger langs hovedveien mellom Vestmanna og Tórshavn. Den 1. januar 2016 hadde Kvívík 379 innbyggere; hele kommunen hadde 582 innbyggere.


== Samfunn ==
Skolen i Kvívík ble tatt i bruk i 1907. Den 22. august 1976 ble dagens skolebygning innviet av visebiskop Ejvindur Vilhelm. På skolen går elever fra Kvívík, Stykkið og Skælingur. De øvrige elevene i kommunen, fra Válur og Leynar, sogner til skolene i henholdsvis Vestmanna og Leynar. Fra 6. klasse går barna fra Kvívík, Stykkið, Leynar og Skælingur på ungdomsskolen i Vestmanna. I dag går nærmere 60 elever ved skolen i Kvívík, mens ungdomsskolen i Vestmanna har omtrent 30 elever fra Kvívíkar kommuna.
I Kvívík har man også et samfunnshus, Glæman. Det er arbeiderforeningen Samvirki som eier og driver huset. Bygda har både sparebank og posthus, avdelinger av henholdsvis Føroya Sparikassa og Postverk Føroya. De fleste av innbyggerne arbeider andre steder enn i hjembygda. Mange menn jobber til sjøs ombord på skip hjemmehørende andre steder på Færøyene, og mange arbeider i Tórshavn. I Kvívík ligger det dessuten to håndverksbedrifter, og det drives også noe landbruk.


== Historie ==
 Det er usikkert når Kvívík ble grunnlagt, men den regnes for å være eldre enn år 1200. Funn av hustufter fra 1000- til 1100-tallet, bekrefter dette og indikerer at bygda kan være en av Færøyenes eldste. Bebyggelsen i bygda har blitt kontinuerlig fornyet gjennom rivninger og nybygging, slik at de eldste husene i bygda i dag stammer fra 1700-tallet.
Kvívík er sete for både en kirke og en prestegård. Den første kirken på stedet ble bygd på midten av 1800-tallet. Den nåværende Kvívíkar kirkja ble tatt i bruk i 1903. Prestegården på Kirkjuteigur er også gammel og er bygd på den samme tiden som den første kirken. Peter Alberg Holm, forfatteren av Skildringer og Sagn fra Færøerne, ble født her som prestesønn i 1823.


== Kjente personer fra Kvívík ==
Birgir Danielsen (1928–2001), forretningsmann og politiker (Ff.)
Joen Danielsen (1843–1926), poet
J.P. Gregoriussen (1845–1901), poet
Maria Hansen (1939–), politiker (Sb.)
Hans Iversen (1886–1984), politiker (Sb.)


== Referanser ==


== Litteratur ==
Lenvig, Rólant (2003). Kvívíkar sókn í søgu og søgn, 1550–1850 (færøysk). Kvívík. OCLC 66543929. 
Viderø, Kristian Osvald (1994). Saga Streymoyar og Nólsoyar (færøysk). Tórshavn: Bókagarður. OCLC 35318369. 


== Eksterne lenker ==
(en) Kvívík – kategori av bilder, video eller lyd på Commons 
(en) Kvívík – galleri av bilder, video eller lyd på Commons 
Kvívík på faroeislands.dk
Kvívíkar skúli Arkivert 27. juni 2007 hos Wayback Machine.
Al Mintaqah al Shamaliyah

Al Mintaqah al Shamaliyah (Den nordlige region) var en kommune i den nordlige delen av  Bahrain.


== Referanser ==
Boulos Boutros Meouchi

Boulos Boutros Meouchi (fornavnet tilsvarer norsk Paul Peter, ofte gjengitt med fransk Pierre-Paul; født 1. april 1894 i Jezzine i Libanon, død 11. januar 1975 i Beirut) var en av den katolske kirkes kardinaler. Han var den maronittisk-katolske kirkes patriark av Antiokia 1955–1985.
Han deltok under Annet Vatikankonsil 1962–1965. 
Han ble kreert til kardinal i 1965 av pave Paul VI.


== Episkopalgenealogi ==
Hans episkopalgenealogi er:

Patriark Youhanna Bawwab el-Safrawi (?- 1656)
Patriark Georges Rizqallah Beseb'ely (1595-1670) *bispeviet 1656
Patriark Estephan Douaihi (1630-1704) *1668
Patriark Jacob IV Awad (1698-1733) *1698
Patriark Siméon VII Awad (1683-1756) *1716
Patriark Joseph VI Estephan (1729-1793) *1754
Patriark Yuhanna El-Helou (Dolce) (1786-1823) *1786
Patriark Youssef Boutros Hobaish (Habaisci) (1787-1845) *1820
Patriark Boulos Boutros Mass'ad (Massaad) (1806-1890) *1841
Patriark Elias Pierre Hoyek (Hoayek) (1843-1931) *1889
Patriark Antonio Pierre Arida (1863-1955) *1908
Patriark Pierre-Paul Méouchi (1894-1975) *1934


== Referanser ==
Miguel Darío Miranda y Gomez

Miguel Darío Miranda y Gomez  (født 19. desember 1895 i León, Mexico, død 15. mars 1986 i León) var en av Den katolske kirkes kardinaler, og var erkebiskop av Mexico 1956–1977.
Han var fengslet og etterpå drevet i landflyktighet under den meksikanske religiøse forfølgelse 1926–1929.
I 1969 ble han kreert til kardinal av pave Paul VI.


== Referanser ==


== Eksterne lenker ==
Biografi på The Cardinals of the Holy Roman Church
Umberto Mozzoni

Umberto Mozzoni (født 29. juni 1904 i Buenos Aires i Argentina, død 7. november 1983 i Roma) var en av Den katolske kirkes kardinaler, og var tilknyttet det pavelige diplomati. Han var nuntius i Argentina 1958–1969 og i Brasil 1969–1973.
Han deltok under Annet Vatikankonsil 1962–1965.
I 1973 ble han kreert til kardinal av pave Paul VI.
Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard (1829-1892) *1972
Kardinal Casimiro Gennari (1839-1914) *1881
Erkebiskop Pellegrino Francesco Stagni, O.S.M. (1859-1918) *1907
Erkebiskop Henry Joseph O'Leary (1879-1938 *1913
Kardinal James Charles McGuigan (1894-1974) *1930
Kardinal Umberto Mozzoni (1904-1983) *1954


== Referanser ==


== Eksterne lenker ==
Biografi på The Cardinals of the Holy Roman Church
Bernard Yago

Bernard Yago (født i juli 1916 i Pass ved Yopougon i Elfenbenskysten, død 5. oktober 1997 i Abidjan) var en av den katolske kirkes kardinaler, og var erkebiskop av Abidjan 1960–1994.
Han deltok under Annet Vatikankonsil 1962–1965.
I 1983 ble han kreert til kardinal av pave Paul VI.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1777
Kardinal Pietro Francesco Galleffi (1770-1837) *1819
Kardinal Filippo de Angelis (1792-1877) *1826
Kardinal Amilcare Malagola (1840-1895) *1876
Kardinal Giovanni Tacci Porcelli (1840-1895) *1876
Pave Johannes XXIII (1881-1963) *1924
Kardinal Bernard Yago (1916-1997) *1960


== Referanser ==


== Eksterne lenker ==
Biografi på The Cardinals of the Holy Roman Church
Jean Balland

Jean Balland (født 26. juli 1934 i Bué i Cher i Frankrike, død 1. mars 1998 i Lyon) var en av Den katolske kirkes kardinaler, og var erkebiskop av Lyon 1995–1998.
I 1998 ble han kreert til kardinal av pave Johannes Paul II, ni dager før sin død, med San Pietro in Vincoli som tittelkirke.


== Referanser ==


== Eksterne lenker ==
The Cardinals of the Holy Roman Church
Federico Callori di Vignale

Federico Callori di Vignale (født i 15. desember 1890 i Vignale Monferrato i Italia, død 10. august 1971 i Vatikanet) var en av den katolske kirkes kardinaler, og var tilknyttet Den romerske kurie.
I 1965 ble han kreert til kardinal av pave Paul VI.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Eugène-Gabriel-Gervais-Laurent Tisserant (1884-1972) *1937
Kardinal Federico Callori di Vignale (1890-1971) *1965


== Referanser ==


== Eksterne lenker ==
Biografi på The Cardinals of the Holy Roman Church
Guillermo Cabrera Infante

Guillermo Cabrera Infante (født 22. april 1929 i Gibara, Cuba, død 21. februar 2005 i London) var en kubansk forfatter,
Han var også kjent som kritiker av Fidel Castro.
I 1967 skrev han «Tres tristes tigres». For den fikk han den spanske prisen Biblioteca Breve. 


== Bøker ==
Así en la paz como en la guerra (1960)
Tres tristes tigres (1964)
Vista del amanecer en el trópico (1974)
La Habana para un infante difunto (1979)
Delito por bailar el chachachá (1995)
Todo está hecho con espejos (1999)
La ninfa inconstante (2008)
Cuerpos divinos (2010)


== Referanser ==


== Eksterne lenker ==
(en) Guillermo Cabrera Infante – kategori av bilder, video eller lyd på Commons 
(en) Guillermo Cabrera Infante på Internet Movie Database 
(da) Guillermo Cabrera Infante på Filmdatabasen 
(en) Guillermo Cabrera Infante hos The Movie Database
Eva

Eva er et hebraisk kvinnenavn fra Første Mosebok, חוה (Chawwa), oversatt til «Eva» i den greske bibeloversettelsen Septuaginta. 
Navnet forbindes med verbet ḥyw (= å leve), et vanlig semittisk adjektiv *ḥayy‑ (= levende, i live). På hebraisk ḥawwâ (= levende, liv) av ḥāyâ (= å leve), jfr Ea fra akkadisk Ea, gammelakkadisk *ḥayy‑ (= levende)Ifølge den ene av skapelsesberetningene i Første Mosebok er Eva og Adam de to første menneskene på jorden. Eva gav Adam den forbudne frukt og forårsaket dermed at de ble forvist fra Edens hage («syndefallet»).
Eva har navnedag 24. desember i Norge, Sverige, Estland, Tsjekkia, Slovakia og Ungarn. I Frankrike er navnedagen 6. september og i Latvia 12. september.


== Utbredelse ==
Eva var et vanlig kvinnenavn i Tyskland i senmiddelalderen. Formen Eve var mye brukt i England i middelalderen, mens Eva ble populært på begynnelsen av 1900-tallet.

Eva var et populært navn i USA på slutten av 1800-tallet

Navnet Eva er kjent i Norge fra 1400-tallet. I nyere tid har navnet hatt størst popularitet som navn på jentebarn i Norge i perioden 1920–70.

Eva er i dag et svært mye brukt navn i Sverige, Tsjekkia og Norge, og er ellers vanlig i mange vestlige land. Varianten Éva er et svært mye brukt navn i Ungarn, Ewa i Polen og Eeva i Finland. Den engelske og franske varianten Eve (Ève) er lite utbredt.

Tabellen nedenfor gir en detaljert oversikt over populariteten til kvinnenavnet Eva og varianter av dette i noen av de landene hvor statistikk er tilgjengelig.


== Kjente personer med navnet ==
den bibelske Eva
Eva Sars konsertsangerinne, gift med Fridtjof Nansen
Eva Booth (f. 1865), general i Frelsesarmeen
Eva Braun (f. 1912) - Adolf Hitlers ektefelle
Eva Scheer (f. 1915) - norsk-jødisk forfatter
Eva Kolstad (f. 1918) -  norsk politiker
Eva Perón (f. 1919) - argentinsk skuespiller, sanger og presidentfrue
Eva Knardahl (f. 1927) - norsk klassisk pianist
Eva Joly (f. 1943) – forhørsdommer og korrupsjonsjeger
Eva Ström (f. 1947) - svensk forfatter
Eva Lundgren (f. 1947) - norsk-svensk kjønns- og voldsforsker
Eva Margaret Nielsen (f. 1950) - norsk politiker
Eva Bratholm (f. 1953) – reporter og forfatter
Ewa Serafin (f. 1955) – polsk-norsk komponist
Eva Isaksen (f. 1956) - norsk filmregissør
Eva Cassidy (f. 1963) - amerikansk sanger
Eva Weel Skram (f. 1985) - norsk sanger


== Se også ==
Adam og Eva
Ewa – et distrikt i landet Nauru


== Referanser ==


== Eksterne lenker ==

(en) Behind the Name: Eva
(en) Think Baby Names: Eva
Alexander VII

Alexander VII (født Fabio Chigi 13. februar 1599 i Siena i storhertugdømmet Toscana, død 22. mai 1667 i Roma) var Den katolske kirkes pave fra 1655 til sin død.


== Liv og virke ==


=== Bakgrunn ===
Fabio Chigis far var Flavio Chigi, fra slekten til greven av Ardengesca. En av hans onkler var pave Paul V, og Laura Marsigli var en av hans tanter. Kardinal Flavio Chigi den eldre var hans nevø, og kardinal Antonio Felice Zoundari hans grandnevø. Også senere har det vært kardinaler fra denne slekten: Sigismondo Chigi, Flavio Chigi den yngre og Flavio III Chigi.
Han gikk ikke på skole på grunn av dårlig helse og ble i stedet undervist av sin mor og av privatlærere. I 1626 tok han doktorgrader i filosofi, jus og teologi ved Universitá di Siena.


=== Prest, biskop ===
Han ble presteviet i Roma i 1634. Allerede året etter ble han biskop av Nardò. 1639–1651 var han nuntius i Köln. Han var ekstraordinær utsending til konferansen i Münster 1644, som ledet frem til freden i Westfalen i 1648 og dermed slutten på tredveårskrigen.


=== Kardinal ===
Pave Innocent X utnevnte ham til kardinalstatssekretær i 1651.


=== Pave ===
Han deltok på konklavet 1655 og ble etter åtti dager enstemmig valgt til pave den 7. april. Kroningen ble utført av Teodoro Trivulzio i Peterskirken den 18. april.
I 1656 gav han ut dikt på latin i Paris under tittelen Philomathi Labores Juveniles.
Et av de mest sentrale arbeidene han satte igang var Gianlorenzo Berninis kolonnader som omkranser Petersplassen.
I hans første år som pave konverterte dronning Christina av Sverige til katolisismen. Hun abdiserte og ble fermet av paven på første juledag 1655.
I 1665 helligkåret han Frans av Sales.
Han døde 22. mai 1667 i Roma og ble gravlagt i Peterskirken. Gravmonumentet er laget av Bernini.


== Episkopalgenealogi ==
Hans episkopalgenealogi er:

Kardinal Guillaume d'Estouteville (1403-1483)
Pave Sixtus IV (1414-1484) * bispeviet 1471
Pave Julius II (1443-1513) *1481
Kardinal Raffaele Sansoni Riario (1461-1521) *1504
Pave Leo X (1475-1521) *1513
Pave Klemens VII (1478-1534) *1517
Kardinal Antonio Sanseverino (1477-1543) *1531
Kardinal Giovanni Michele Saraceni (1498-1568) *1536
Pave Pius V (1504-1572) * 1556
Kardinal Iñigo Avalos de Aragón (ca 1535-1600) *1566
Kardinal Scipione Gonzaga (1542-1593) *1585
Patriark Fabio Biondi (Blondus de Montealto) (1588-1618) *1588
Kardinal Maffeo Barberini (1568-1644) *1604
Kardinal Cosimo de Torres (1584-1642) *1621
Kardinal Francesco Maria Brancaccio (1592-1675) *1627
Biskop Miguel Juan Balaguer Camarasa (1597-1673) *1635
Pave Alexander VII (1599-1667) *1635


== Referanser ==


== Litteratur ==
(de) Friedrich Wilhelm Bautz: «Alexander VII» i Biographisch-Bibliographisches Kirchenlexikon (BBKL). Bind 1, Hamm 1975, sp. 105–106.
Irene Polverini Fosi: Chigi. In: Volker Reinhardt (Hrsg.): Die großen Familien Italiens, Stuttgart 1992, ISBN 3-520-48501-X, S. 164–170


== Eksterne lenker ==
Biografi på The Cardinals of the Holy Roman Church
Mohammad Hashim Maiwandwal

Mohammad Hashim Maiwandwal (født 1919, død 1973) var en afghansk politisk figur under styret til Zahir Shah. 
Etter at han gikk ut av videregående skole, ble han journalist og redigerte flere aviser. I løpet av 1950-årene ble han diplomat og tjente som ambassadør i Storbritannia, USA og Pakistan mellom 1955 og 1963. Han tjente som statsminister i Afghanistan fra 2. november 1965 inntil 11. oktober 1967. I 1966 grunnla han den progressive demokratiske bevegelsen, et venstreorientert monarkiparti. Han trakk seg på grunn av dårlig helse. 
Kort tid etter kuppet ledet av hans politiske rival Mohammed Daoud Khan i 1973, ble Maiwandwal arrestert. Han døde i fengsel etter mye tortur.


== Referanser ==
Durand-linjen

Durand-linjen er den dårlig merkede 2 450 km lange grensen mellom Afghanistan og Pakistan.
Etter å ha blitt slått i to kriger av afghanerne, lyktes Storbritannia i 1893 å innføre Durand-linjen som skulle dele Afghanistan og det som da var det britiske India (nå Pakistan). Linjen er oppkalt etter Mortimer Durand, utenrikssekretæren i den indiske regjeringen. Grenselinjen ble dratt etter at enighet ble oppnådd mellom de to regjeringene. En av de to representantene til den afghanske regjeringen var Sahibzada Abdul Latif fra Khost. Grensen ble med overlegg trukket gjennom områdene til pashtostammene.
Afghanistans loya jirga erklærte i 1949 Durand-linjen for ulovlig.
Idag blir linjen ofte beskrevet som trukket i vann, som symboliserer den porøse grensen mellom Afghanistan og Pakistan. Linjen har fått spesiell oppmerksomhet på grunn av at Taliban-krigere kan ferdes fritt frem og tilbake og finne sikkerhet og tilflukt i de føderalt administrerte stammeområdene i det nordvestlige Pakistan.


== Eksterne lenker ==
Stort kart over Durand-linjen
Lenkesamling for bilder fra grensen
Flavio Chigi den eldre

Se også Flavio Chigi for andre personer ved samme navn.Flavio Chigi den eldre (født 10. mai 1631 i Siena, død 13. september 1693 i Roma) var en av Den katolske kirkes kardinaler. Han blir, for å sjelne ham frato senere kardinaler av samme navn, også kalt Flavio Chigi seniore eller Flavio I Chigi.


== Liv og virke ==


=== Bakgrunn ===
Flavio Chigis foreldre var Mario Chigi og Berenice della Ciaia. Han tilhørte slekten til greven av Ardengesca. Pave Alexander VII var hans onkel.
Etter studier i filosofi og jus fulgte han sin onkel, daværende kardinal Fabio Chigi, til Tyskland for å forhandle om fred under tredveårskrigen. Han vendte tilbake til Italia, hvor han fortsatte studiene. Han fikk flere kirkelige embeter og var guvernør for byen Fermo i tre år fra 1656.


=== Kardinal ===
Hans onkel kreerte ham til kardinalprest i konsistoriet april 1657, og gav ham en rekke verv ved Den romerske kurie, med Santa Maria del Popolo som tittelkirke. Kardinal Chigi deltok i konklavet 1676, konklavet 1689 og konklavet 1691.
I 1686 ble han forfremmet til kardinalbiskop av Albano; og det var først da at han ble bispeviet, den 24. mars samme år, av kardinal Paluzzo Paluzzi Altieri degli Albertoni og som medkonsekratorer titularerkebiskop Francesco Casati, og biskop Gregorio Carducci av Valva e Sulmona.
Fra 1689 var han av kardinalbiskop av Porto e Santa Rufina.
Han ble visedekanus for kardinalkollegiet.
Han døde i Roma 13. september 1693, og ble gravlagt i Cappella Chigi, familiens kapell i basilikaen Santa Maria del Popolo, som hadde vært hans titularkirke som kardinalprest.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Kardinal Flavio Chigi den eldre (1631-1693) *1686


== Referanser ==


== Eksterne lenker ==
Biografi på The Cardinals of the Holy Roman Church